b'\n_START_ARTICLE_\nZvezdan Marti\xc4\x8d\n_START_SECTION_\n\xc5\xbdivljenje\n_START_PARAGRAPH_\nV rojstnem kraju je kon\xc4\x8dal osnovno \xc5\xa1olo in Gimnazijo. \xc5\xa0e kot \xc5\xa1tudent elektrotehnike na Univerzi v Ljubljani je za\xc4\x8del leta 1987 delati na takratni TV Ljubljana, kasneje TV Slovenija, v Dnevno informativnem programu kot novinar in voditelj razli\xc4\x8dnih dnevno informativnih in aktualnih oddaj. _NEWLINE_Po diplomi (uni.dipl.ing.) se je specializiral za pokrivanje znanosti in tehnologije in ve\xc4\x8d let delal v Izobra\xc5\xbeevalnem programu kot novinar, voditelj, scenarist, producent in urednik. Ob tem je ves \xc4\x8das ustvarjal tudi dokumentarno potopisne oddaje. _NEWLINE_Je avtor besedil za ve\xc4\x8d glasbenih uspe\xc5\xa1nic, med drugim za pesem leta 2000 Ko bo pri\xc5\xa1el. _NEWLINE_Leta 2001 je za\xc4\x8del postavljati Multimedijski center RTV Slovenija, katerega vodja je bil do januarja 2010. Bil je podpredsednik OLS (ON line service group) pri EBU (European Broadcasting Union), bil pa je tudi \xc4\x8dlan Benchmarking group in podpredsednik Teletext group. Poleg tega je bil 8 let vi\xc5\xa1je\xc5\xa1olski predavatelj Multimedijev. _NEWLINE_Leta 2011 je bil urednik in voditelj multimedijske interaktivne oddaje Trikotnik, nato ve\xc4\x8d let voditelj oddaje Polno\xc4\x8dni klub in v 2018 Akcent, vse na TV Slovenija. V tem \xc4\x8dasu je posnel tudi ve\xc4\x8d dokumentarnih filmov: Dobri stari \xc4\x8dasi, Mehek kot skala, Otroci iz socialisti\xc4\x8dnega bloka, Kam so vse tovarne \xc5\xa1le, Mediji v vojni za Slovenijo in Revolucionarne zabave na\xc5\xa1ih mladosti._NEWLINE_Od leta 2017 je voditelj in urednik dnevno informativnih oddaj Po Sloveniji, Poro\xc4\x8dila ob 17 in Prvi dnevnik.'